কানাই চিমত্মার অথই সমুদ্র থেকে উঠে এলেন। হেসে বললেন, তোকে এখনো ব্রিফ করিনি না? চল হাঁটতে হাঁটতে বলব। দুজনে ব্যস্ত বউবাজার স্ট্রিটে নেমে এলেন। কলকাতার জনস্রোতের মাঝে দুই গোয়েন্দা। কানাইচরণ নিচু গলায় বলা শুরু করলেন – সংক্ষেপে বিষয়টা এরকম। ১৯১১ সালের ঘটনা। বাঙালির বিপস্নব প্রচেষ্টায় ব্রিটিশ থরথর করে কাঁপছে। মানিকতলা বোমা মামলা গুটিয়ে গেছে। অরবিন্দ ছাড়া পেয়ে গেছেন। কলকাতায় বিপস্নবীদের উপদ্রব অনেকটা শান্ত; কিন্তু ঢাকায় অশামিত্ম তখনো চলছে। এমন সময় কলকাতায় ধরা পড়ল এক স্পাই, নাম নৃপেণ চট্টরাজ। যে-সে জায়গা থেকে নয়, খোদ লালবাজার থেকে ধরা পড়ল। সে ছিল লালবাজারের ফিঙ্গারপ্রিন্ট ব্যুরোর অধস্তন কর্মচারী, ফিঙ্গারপ্রিন্ট ব্যবস্থার আদি পুরুষ আজিজুল হক আর হেমচন্দ্র বোসের সাক্ষাৎ শিষ্য। কিন্তু মনেপ্রাণে নিখাদ দেশভক্ত, বিপস্নবীদের প্রতি নরম-মনোভাবাপন্ন। অনুশীলন সমিতির বহু সদস্যের সঙ্গে ছিল গভীর সখ্য আর যোগাযোগ। সরাসরি বিপস্নব প্রচেষ্টায় অংশ না নিলেও নৃপেণ বিপস্নবীদের পরোক্ষভাবে সাহায্য করতে শুরু করে। লালবাজারে কাজ করার ফলে পুলিশের নানা কার্যকলাপের খবর তার কানে আসতই। নৃপেণ সাংকেতিক চিঠি লিখে বিপস্নবীদের খবর পাচার করতে থাকে। বিপস্নবীদের ধরপাকড় শুরু হলে নৃপেণের সঙ্গে বারীন ঘোষ বা হেম কানুনগোর প্রত্যক্ষ যোগাযোগ বন্ধ হয়ে আসে; কিন্তু পুলিশের চোখকে ফাঁকি দেওয়ার উপায় নৃপেণ খুঁজে নেয়। সাংকেতিক চিঠিগুলি নির্দিষ্ট স্থানে পৌঁছে দেওয়ার দায়িত্ব থাকত নৃপেণের ঠিকে ঝিয়ের ওপর। সে বেচারি ছিল নির্দোষ, কর্তার আদেশ সে কেবল পালন করত। ভাবত, পুলিশের কাজ করায় কর্তা বুঝি কোনো সরকারি কাগজ দিয়ে থাকবে! এই ঝিয়ের চরিত্র খুব একটা সুবিধার ছিল না। ঝিয়ের ঘরে একবার এক দেশি পুলিশ অফিসার এসে সাংকেতিক চিঠিটি নজর করে। ঝিকে গ্রেফতার করা হয়। সে-বেটি বুক ঠুকে নৃপেণের নাম বলে দেয়। ভেবেছিল, নৃপেণের নাম শুনলেই পুলিশরা তাকে ছেড়ে দেবে; কিন্তু হিতে হলো বিপরীত। চিঠির সংকেত উদ্ধার করা হলে দেখা গেল – চিঠিটি ঢাকার অনুশীলন সমিতির জনৈক সদস্য অমর চট্টোপাধ্যায়কে লেখা হয়েছে। লালবাজারের দুঁদে পুলিশকর্তা গডফ্রে দিনহ্যামের গতিবিধি জানানো হয়েছে চিঠিতে। নৃপেণ গ্রেফতার হলেন। খোদ লালবাজারের ভেতর খোচর ধরা পড়ায় বড়কর্তাদের মহলে বেশ শোরগোল পড়েছিল আর কী! যদিও খবরের কাগজে হাফ কলামের বেশি জায়গা নেয়নি।